Potgooi – Nuus en Weer 23 Augustus 2018 – FM Gospel Active Internet Radio
Potgooi – Nuus en Weer 23 Augustus 2018
Dr. John Purchase die Agricultural Business Chamber (Agbiz), het verklaar dat hy en AgriSA se president, Dan Kriek die vergadering met Cyril Ramaphosa as "vrugbaar" beleef het.
Die VF Plus se waarskuwing dat Suid-Afrika se lidmaatskap van die Agoa-klub van lande wat handelsvoordele van Amerika ontvang, opgeskort kan word weens onteiening sonder vergoeding, is nou 'n stap nader aan realiteit, sê dié party se voorsitter, adv. Anton Allberts
Die invloedryke internasionale dinkskrum, die Cato-Instituut, het versoek dat pres. Donald Trump van Amerika, Suid-Afrika se lidmaatskap onder die loep neem weens onteiening sonder vergoeding en die effek daarvan op minderhede.
Onteiening sonder vergoeding is nie toelaatbaar nie in terme van die vereistes van die Agoa-wetgewing. Die VF Plus het met die bekendstelling van sy "SlaanterugSA"-veldtog teen onteiening sonder vergoeding gewaarsku dat Suid-Afrika eindelik sy lidmaatskap en voordele in terme van Agoa kan verloor.
Dit is ook moontlik dat Amerika bestaande regulasies oor die beskerming van die belange van dié land kan gebruik om onmiddellike sanksies teen lede van die Suid-Afrikaanse regering persoonlik in te stel, of nog erger ekonomies-wye sanksies teen die land in sy geheel in te stel indien Amerika sou meen dat Amerikaanse bates in die gedrang kan kom.
Die nuwe Beleggingsbeskermingswet maak bloot voorsiening vir die beskerming van buitelandse beleggers aan die hand van Artikel 25 van die Grondwet.
Dit is die einste artikel waarvan die ANC aan die een kant glo onteiening sonder vergoeding kan reeds plaasvind en hy wil dit in die howe toets, en aan die ander kant wil die ANC dit wysig om onteiening sonder vergoeding sonder onduidelikheid moontlik te maak.
Die effek daarvan is dat buitelandse beleggers van Amerika in die toekoms ook alle bates kan verloor sonder vergoeding. Indien pres. Trump sy blik nou na Suid-Afrika draai, gaan die ANC met hoofbrekens van 'n oneindige omvang sit wat die ekonomie kan vernietig, sê adv. Alberts.
Drie forensiese toetse deur Transnet toon dat die driemanskap finansiële wette en verkrygingsbeleid oortree het terwyl Gama se MBA ook in twyfel g
Die Gauteng se gesondheidsdienste is op 'n letterlike sterfbed.
Die departement het bevestig dat daar 'n uitbraak was van die Klebsiella longontsteking. Dit volg na die dood van twee babas terwyl sewe babas die bakterie opgedoen het in die neonatale eenheid van die Mogoerane Hospitaal in Vosloorus.
Medici bevestig dat toerusting soos ventilators wat nie behoorlik gesteriliseer word nie, die bakterie kan versprei asook personeel wat nie die nodige voorskrifte navolg rondom higiëne nie.
Personeel by die hospitaal eis nou die kop van die hoofuitvoerende beampte van die hospitaal weens laksheid om die uitbraak aan te spreek.
Die Tshwane Metroraad het kennis gegee aan die stad se munisipale bestuurder, Moeketsi Mosola (foto), dat hulle van plan is om hom te skors.
Dit volg nadat hy verbind word by die toekenning van 'n onreëlmatige tender aan 'n ingenieursmaatskappy, GladAfrica, ter waarde van R12 miljard.
Dit word as verregaande beskou dat een individu kontrakte kan toeken van sulke atronomiese bedrae.
Mosola het weer op sosiale media die rassekaart uitgehaal en gesê dat 'n klein groepie witmense hom teiken.
Nike het tydelik al hulle Suid-Afrikaanse winkels gesluit na 'n werknemer se man 'n sogenaamd rassistiese uitlating op 'n video geplaas het.
Nike se verklaring is dat hulle staan vir "diversiteit, inklusiwiteit en respek".
Waarnemers is verstom daaroor dat besigheid kamtig geraak word as 'n werknemer se man sekere uitlatings maak. Die vraag word ook gevra of hulle hul winkels ook sal sluit as swartes sê hul gaan wittes vermoor?
Talle mense het reeds aangedui dat hulle sonder Nike se produkte kan klaarkom aangesien Asics of Adidas steeds op die mark is.
Regter Malala sê dat Cyril Ramaphosa se aankondiging oor die grondkwessie 'n totale ramp was en sy voortgesette gebrek aan rigtinggewing rondom die kwessie is nog erger. Hy sê dat politici weet nie wat beteken oorsaak en gevolg nie.
Die Rand het op 'n stadium verswak tot sowat R15 teen die dollar. Dit is in skerp teenstelling in Januarie toe die Rand nog teen R12 teenoor die dollar verhandel het en daar die verwagting by alle linkses was dat Ramaphosa die land gaan red.
Die reeds bankrot Departement van Waterwese en sanitasie gaan 'n maatskappy R600 miljoen betaal om 'n massa water projek te hanteer.
Dit ten spyte daarvan dat 'n ander maatskappy bereid was om dit te doen vir R278 miljoen.
Dokumente toon dat Pro-Plan Consulting Engineers die ontwerp en toesig van 'n fase 2 projek in die Noord-Kaap teen R600 miljoen gaan doen.
Nou het Blackhead Consulting die departement hof toe geneem om die kontrak ter syde te stel. Ecsa, (Engeneering Profession Act and the Engeneering council of SA) laat firmas toe om slegs 4% van 'n totale projek se kostes te hef terwyl Pro-Plan 7,5% hef.
Die webblad van Pro Plan Consulting Engineers openbaar nie wie hulle direkteure is nie.
Uitspraak is voorbehou in die Estina melkplaas bedrog saak teen die Gupta broers se neef en volgelinge.
Agt beskuldigdes het in die Bloemfonteinse hof verskyn waaronder Varun Gupta (foto), Oakbay se hoofuitvoerende beampte, Ronica Ragavan, Ashu Chawla van Sahara, Estina direkteur Kamal Vasram en oud New Age redakteur, Nazeem Howa.
Drie Vrystaatse regeringsamptenare, nl. Sylvia Dlamini, Peter Thabethe en Takisi Masiteng, het saam met hulle in die beskuldigdebank gestaan.
Klagtes wissel van bedrog en diefstal van miljoene rande wat geoormerk was vir arm plaasarbeiders.
Die staat het uitstel gevra vir drie tot ses maande om meer inligting vanuit die Emirate en Indië te verkry terwyl Mike Hellens vir die aangeklaagdes die uitstel teëstaan.